**פרוטוקול ועדה מקצועית לתרומות מיום 27.3.17**

בלשכת מנכ"ל העירייה

**חברי הועדה**: מר חיים גליק, מנכ"ל העירייה; גב' רויטל שרעבי – ס/גזברית העירייה; עו"ד נעמה כליף-חזרתי, המשנה ליועמ"ש.

**משתתפים**: גב' רונית גליק, חשבת מינהל החינוך; גב' טובה סער, מרכזת ועדת תמיכות מקצועית, גב' קרן ברוס, ע. המנכ"ל;.

**על סדר היום:**

תרומות:

1. **אישור קבלת תרומה בסך של 8,000 ₪ למשך 5 שנים וסה"כ 40,000 ₪, מה"ה חזי בועז, רבקה שכטר, יואב בועז וגבי קפלן, להעשרת ספרי הקריאה בספריית בי"ס "אחרון הבילויים"**
2. **אישור קבלת תרומה בסך של 1,200 ₪ לשנה, מגב' שרי הרי להנצחת אביה, נ. ידלין**

**עו"ד נעמה כליף חזרתי** – היה נוהל קבלת תרומות שקבע שתרומה כספית עוברת דרך קרן   
ראשון.  
לפני מספר חודשים יצא נוהל משרד הפנים מעודכן ומאד מוקפד המאשר קבלת תרומה.  
נוהל זה מאפשר קבלת תרומה עד 20,000 ₪ בצורה ידידותית יותר.  
  
**מר חיים גליק** – אם הקרן פותרת את העירייה מכל הטרחה אז מציע להמשיך ולהעביר התרומה דרך הקרן.  
  
**עו"ד נעמה כליף חזרתי** – גם קרן ראשון תורמת.  
  
**מר חיים גליק** – קרן שיודעת להתרים מבחוץ אין צורך בחיץ. הקרן הינה גוף אובייקטיבי נקי שיבדוק את מהות התרומה. תפיסת עולמו היא נגד מתנות ישירות.  
  
**עו"ד נעמה כליף חזרתי** – לא בטוחה שהנוהל מאשר שקיים חיץ אם הכספים עוברים דרך הקרן.  
מכיוון וראה"ע הוא יו"ר הקרן אז הקרן היא למעשה זרועה הארוכה של העירייה.  
  
**מר חיים גליק –** מבקש לקבל חוו"ד ממשרד הפנים בנושא כדי שהעירייה תוכל לעשות סדר בכל נושא התרומות.

1. אישור קבלת תרומה בסך של 8,000 ₪ למשך 5 שנים וסה"כ 40,000 ₪, מה"ה חזי בועז, רבקה שכטר, יואב בועז וגבי קפלן, להעשרת ספרי הקריאה בספריית בי"ס "אחרון הבילויים**"** .  
  
**עו"ד נעמה כליף חזרתי** – על התורמים לחתום על טופס ניגוד עניינים שאין להם שום עסק עם העירייה.  
התרומה חייבת לקבל אישור של משרד החינוך.  
המנהלת חתומה על כך, שהכסף יעבור לאחר חתימת הסכם תרומה עם התורמים.  
הסכם התרומה יעבור לאישור משרה"ח.  
 **מחליטים: מאשרים קבלת התרומה בכפוף ל:  
 א. חתימת התורמים על טופס ניגוד עניינים;  
 ב. חתימת הסכם תרומה עם התורמים;  
 ג. אישור ההסכם ע"י משרד החינוך;**

2. אישור קבלת תרומה בסך של 1,200 ₪ לשנה, מגב' שרי הרי להנצחת אביה, נ. ידלין

**מחליטים:** **מאשרים קבלת התרומה בכפוף ל:  
 א. חתימת התורמת על טופס ניגוד עניינים;  
 ב. חתימת הסכם תרומה עם התורמת;  
 ג. אישור ההסכם ע"י משרד החינוך;**  
**עו"ד נעמה כליף חזרתי** – יוכן נוהל תרומות מסודר עפ"י נוהל משרד הפנים.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

**חיים גליק, מנכ"ל רויטל שרעבי – ס/גזברית העירייה**  **נעמה כליף-חזרתי, עו"ד**

**מפרוטוקול ועדה מקצועית לתמיכות/תרומות מיום 30.1.17**

בלשכת מנכ"ל העירייה

**חברי הועדה**: מר פרנקו גונן, מנכ"ל העירייה; גב' קרן ברק, גזברית העירייה; עו"ד נעמה כליף-חזרתי, המשנה ליועמ"ש.

**משתתפים**: גב' מירי אור גוטפריד; גב' זהבה אושריאל – מנהלת היח' לתנועות נוער; גב' טובה סער, מרכזת מועצת העירייה;; גב' רחלי אקווה, בקרית תקציב; גב' אביטל גולדברג – ממונה על יח' צבאיות.

**על סדר היום:**

3. קבלת מענק מקרן טראמפ לפיתוח מורים למתמטיקה.

**ועדת תרומות**

3. קבלת מענק מקרן טראמפ לפיתוח מורים למתמטיקה  
  
**גב' מירי אור גוטפריד** – מינהל החינוך קיבל אישור לתרומה מאד משמעותית בסך של 1.1 מליון ₪ מקרן טראמפ שהיא קרן פילנטרופית מחו"ל. התרומה נועדה להפעלת תוכנית לפיתוח מורים למתמטיקה למשך שלוש שנים. העירייה מוסיפה תקציב של כ-450 אלש"ח על התקציב שמתקבל מקרן טראמפ בסך של 1.1 מלש"ח. לצורך כך העירייה צריכה להתקשר עם גוף שיפעיל עבורה את התוכנית.  
תוך כדי תהליכי ההתקשרות התברר כי יש בעיה בהליך, וכי מינהל החינוך צריך להיעזר בקרן ראשון כדי שתקבל את הכספים מקרן טראמפ ותעביר אותם לעירייה לצורך הפעלת התוכנית. מדובר בתוכנית שמתקיימת במספר מקומות ויש עיריות נוספות שמעוניינות שהתוכנית תפעל אצלן ולכן אנו מאד לחוצים בזמנים כדי שהקרן תפעיל את התוכנית בראשון לציון ולא תעביר את התרומה למקומות אחרים. היועצת המשפטית של מינהל החינוך – עו"ד נועה בן אריה המליצה להעביר את התרומה לאישור וועדת תרומות בהתאם לחוות דעת שנכתבה על ידה.  
  
**עו"ד נעמה כליף חזרתי** – קיים הבדל בין נוהל תרומת משרד החינוך לנוהל התרומות העירוני. עפ"י נוהל המדינה יש צורך לבדוק באם אין ניגוד עניינים בין התורם לנתרם  
תוך בדיקת נכסיו בעירייה וקשרים שיש לו עם עיריית ראשון לציון במקרה שבנדון מדובר בקרן פילנטרופית מחו"ל שפועלת בכל הארץ לקידום החינוך ואין בינה לבין ראשון לציון קשר מיוחד. בסיטואציה שנוצרה חוו"ד של עו"ד נועה בן אריה ממליצה לפעול לפי נוהל תרומות העירייה.  
הנוהל החדש לא פותר מבדיקת גוף פילנטרופי כקרן טראמפ. עו"ד בן אריה סבורה, שנושא של תרומה מקרן פילנטרופית לא צריך להיכנס למסגרת של נוהל התרומות של המדינה וכי בכל מקרה בנסיבות נושא זה, לפיהן ההחלטה על התרומה מקרן טראמפ לראשון לציון נעשתה לפני היכנס הנוהל של המדינה לתוקף, המליצה כי הנושא יבדק בהתאם לנוהל התרומות העירוני שהיה קיים בעירייה עוד לפני הנוהל של המדינה.

.  
  
**מחליטים: 1. מאשרים קבלת התרומה.**

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

**פרנקו גונן, מנכ"ל קרן ברק - גזברית העירייה**  **נעמה כליף-חזרתי, עו"ד**

**פרוטוקול ועדה מקצועית לתמיכות/תרומות מיום 10.2.16**

בלשכת מנכ"ל העירייה

**חברי הועדה**: מר פרנקו גונן, מנכ"ל העירייה; מר מוריס לוי, מנהל אגף תקציבים; עו"ד אינסה גולדנברג-לוי, היועמ"ש.

**משתתפים**: מר מוטי עג'מי – מ"מ ראה"ע; מר איתמר לוי, ראש מינהל איה"ס; גב' טובה סער, מרכזת מועצת העירייה; גב' דפנה שקורי, מנהלת אגף נוער וצעירים; גב' זהבה אושריאל – מנהלת יח' תנועות נוער; גב' דליה סגל, ממונה חוזים והתקשרויות; גב' רחלי אקווה, בקרית תקציב; רו"ח אופיר אוני, רו"ח הועדה;.

**5. תרומת מתקני משחק בגן המעיין.  
  
ראש מינהל איה"ס – מר איתמר לוי –** מדובר בתרומת משפחת זורע המבקשים לתרום מתקני משחק לגן המעין ע"ש הבת מעיין ז"ל.  
הגן קיים, למעט חלקה אחת שנשארה כורכרית ושם, בהתייעצות עם התושבים, יוצבו מתקני המשחק.  
  
**היועצת המשפטית לעירייה – עו"ד אינסה גולדנברג לוי** – מדובר בתרומה ולא בהנצחה לפי נוהל הנצחה עירוני, לפיכך מספיקה החלטת מועצה ואין צורך להעביר הבקשה לועדת הנצחה..  
מבחינת ניגוד עניינים, יש לבקש מהמשפחה גלוי נאות לגבי מצבם מול העירייה (העדר חובות וכו').  
יש צורך בעדכון ההסכם .  
  
**מחליטים: מאשרים התרומה, בכפוף לחתימת המשפחה על הסכם ובכפוף   
 להנחיות לפי טיוטת הנוהל החדש של התרומות, שגובשה בין מרכז   
 השלטון המקומי לבין משרד המשפטים.  
 יש להביא הנושא המועצה לאישור המועצה.**

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

**פרנקו גונן, מנכ"ל מוריס לוי, מנהל אגף תקציבים אינסה גולדנברג-לוי, עו"ד**

**פרוטוקול ועדה מקצועית לתמיכות מיום 29.11.15**

בלשכת מנכ"ל העירייה

**חברי הועדה**: מר פרנקו גונן, מנכ"ל העירייה; מר יוסי כהן, גזבר; עו"ד אופיר ארגמן, יועמ"ש.

**משתתפים**: רו"ח אופיר אוני, רו"ח הועדה; גב' טובה סער, מרכזת מועצת העירייה; גב' רחלי אקווה, בקרית תקציבים; גב' מירי אור גוטפריד, מנהלת אגף חינוך על יסודי; עו"ד דליה סגל, מינהל חינוך; מר אייל אשד, החברה העירונית.

**מן הדיון:**

1. **תרומות**
   1. תרומת השגרירות הגרמנית ע"ס 3.000 יורו לשנה למשך 5 שנים לבי"ס מקיף י"א ללימודי גרמנית.

**מחליטים: לאשר קבלת התרומה כפוף לאישור מנהלת המחוז במשרד החינוך.**

* 1. תרומה ע"ס 35.000 ₪ מאת מר אברהם קיים להנצחת אשתו ז"ל לבי"ס בארי לטובת חדר ייחודיות.

**מחליטים: לשוב ולדון לאחר בירור רצונות התורם בק"ע שימושי התרומה וההנצחה המבוקשת תמורתה.**

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

**פרנקו גונן, מנכ"ל יוסי כהן, גזבר אופיר ארגמן, עו"ד**

**פרוטוקול ועדת תמיכות מקצועית מתאריך 26.06.16**

**בלשכת מנכ"ל העירייה**

**חברי הועדה**: מר פרנקו גונן, מנכ"ל העירייה; מר מוריס לוי – מנהל אגף תקציב; עו"ד נעמה כליף-חזרתי, משנה ליועמ"ש.

**משתתפים**: גב' נעמי אחימור – ראש המינהל לשילוב חברתי; גב' טובה סער, מרכזת ועדת תמיכות מקצועית; גב ברכה צוויליך – מנהלת יח' מחוננים; גב' רחלי אקווה – בקרית תקציב; מר אופיר אוני – רו"ח הועדה,

**על סדר היום:** 1. תרומה למועדון האורפליים;

2. אישור חלוקת מלגות לשנת תשע"ו/מינהל החינוך;

3. ביטול סעיפים 16 ו- 17 בתבחיני התמיכות הכלליות – רצפת מגן;

4. חלוקת תמיכות כלליות לשנת 2016.

**1. תרומה למועדון האורפליים:**

**גב' נעמי אחימור -** מדובר בתרומת טלפון אלחוטי שתרמה למועדון חברה במועדון הקשישים.  
 עלות התרומה – 319 ₪.  
  
**מחליטים: 1. מאשרים קבלת התרומה.**

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

**פרנקו גונן, מנכ"ל מוריס לוי – מנהל אגף תקציב נעמה כליף חזרתי, עו"ד**

**פרוטוקול ועדה מקצועית לתמיכות מיום 29.11.15**

בלשכת מנכ"ל העירייה

**חברי הועדה**: מר פרנקו גונן, מנכ"ל העירייה; מר יוסי כהן, גזבר; עו"ד אופיר ארגמן, יועמ"ש.

**משתתפים**: רו"ח אופיר אוני, רו"ח הועדה; גב' טובה סער, מרכזת מועצת העירייה; גב' רחלי אקווה, בקרית תקציבים; גב' מירי אור גוטפריד, מנהלת אגף חינוך על יסודי; עו"ד דליה סגל, מינהל חינוך; מר אייל אשד, החברה העירונית.

**מן הדיון:**

1. **תרומות**
   1. תרומת השגרירות הגרמנית ע"ס 3.000 יורו לשנה למשך 5 שנים לבי"ס מקיף י"א ללימודי גרמנית.

**מחליטים: לאשר קבלת התרומה כפוף לאישור מנהלת המחוז במשרד החינוך.**

* 1. תרומה ע"ס 35.000 ₪ מאת מר אברהם קיים להנצחת אשתו ז"ל לבי"ס בארי לטובת חדר ייחודיות.

**מחליטים: לשוב ולדון לאחר בירור רצונות התורם בק"ע שימושי התרומה וההנצחה המבוקשת תמורתה.**

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

**פרנקו גונן, מנכ"ל יוסי כהן, גזבר אופיר ארגמן, עו"ד**

**פרוטוקול ועדת תרומות מיום 4.1.15**

**לשכת מנכ"ל**

**חברי הועדה**: מר פרנקו גונן, מנכ"ל העירייה; מר יוסי כהן, גזבר העירייה; עו"ד אופיר ארגמן, יועמ"ש

**משתתפים**: גב' טובה סער, מרכזת מועצת העירייה; גב' פלוריה רוזנבלט, המינהל לשילוב חברתי; גב' דליה סגל, ממונה על חוזים והתקשרויות מינהל חינוך; גב' אסתי מאיוס, מתמחה.

**על סדר היום:**

1. תרומה הקרן לידידות לעירייה ראשון לציון.
2. תרומה שגרירות איטליה מטעם ממשלת איטליה למגמת איטלקית במקיף י"א בעירייה.

**מן הדיון:**

**בעניין תרומה לקרן הידידות:**

**פלוריה רוזנבלט:** מדובר עלתרומת הקרן לידידותעל סך 17,000 ₪, אשר מיועדת למשפחות נזקקות עם צרכים מיוחדים, זה עבד יפה בשנה שעברה. עפ"י כתב ההתחייבות שנחתם מול הקרן, ההתרומה עוברת ישירות לספקים.

**מחליטים: מאושר.**

**בעניין תרומה למגמת איטלקית במקיף י"א:**

**דליה סגל:** זו השנה השנייה בה מתבצעת התרומה, מדובר על 9,600 ₪ ויש לנו את אישור הממונה על המחוז, התרומה מותנית ע"י שגרירות איטליה בכך שתעבור ישירות לחשבון ביה"ס.

**מחליטים: מאושר.**

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

**פרנקו גונן, מנכ"ל יוסי כהן, גזבר אופיר ארגמן, עו"ד**

**פרוטוקול ועדת תרומות**

**- בסבב טלפוני -**

**משתתפים** :מר פרנקו גונן, מנכ"ל; מר יוסי כהן, גזבר; עו"ד אופיר ארגמן, יועמ"ש.

**מסמכים מצורפים:** טופס בקשה לאישור קבלת תרומה על פי נוהל תרומות עירוני; מכתב מאת התורם, המסלול האקדמי המכללה למנהל.

**נושא הדיון**:

לאור שיתוף הפעולה הפורה בין מ.נ.ע והקליניקה לזכויות נשים במרכז משנה- המרכז הקליני למשפט וחברה בבית הספר למשפטים, המכללה למנהל, מבקשת מנהלת מרכז משנה, ד"ר רותי לזר, לקיים מס' פרויקטים בהנחיית עו"ד העוסק בסוגיות משפטיות-חברתיות מגדריות.

לשם קידום הפרויקטים, המסלול האקדמי מעוניין לסייע במימון העסקת עו"ד בשעות נוספות במ.נ.ע לטובת ייעוץ פרטני בסך כולל של 8,000 ₪.

התרומה תועבר לעיריית ראשון-לציון, ותשמש למטרה היעודה לבקשת התורמת.

**הוחלט:**

**לאשר את מתן התרומה.**

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

**פרנקו גונן – מנכ"ל, יוסי כהן - גזבר אופיר ארגמן, עו"ד**

**פרוטוקול ועדת תרומות מיום 8.9.13**

**בסבב טלפוני**

**חברים**: מר פרנקו גונן, מנכ"ל ; מר יוסי כהן, גזבר; עו"ד מיכל נחום, יועמ"ש.

**על סדר היום**: שינוי יעוד תרומת משפחת ברקוביץ-מסר למרכז רון ורדי ועדכון סכום התרומה (25,000 ₪ במקום 20,000 ₪).

**הוחלט**:

1. משפחת ברקוביץ-מסר ביקשה לתרום סכום כסף למרכז רון ורדי למחוננים כנגד הנצחת זכרו של בנם, זאב מסר ז"ל.
2. תרומה זו (בסך 20,000 ₪, כפי כוונתה המקורית של משפחת ברקוביץ-מסר) אושרה במסגרת ישיבת ועדת התרומות מיום 10.2.13, אשר במסגרתה נקבע – על רקע דבריה של גב' ליליאן ללום, מנהלת קרן ראשון לציון דאז, אשר הובאו בפני הוועדה – כי התרומה תיועד לצרכי מחשוב וטכנולוגיה במרכז רון ורדי.
3. כעת, בהסכמת משפחת ברקוביץ-מסר ובהמשך להודעתה בכתב בנושא, מתבקש שינוי ייעוד התרומה, כך שסכום התרומה ישמש לעיצוב וגרפיקה עבור מרכז רון ורדי, ובפרט עבור חדר הרובוטיקה, אשר בו תבוצע הנצחת בנם של התורמים.

כן מתבקש עדכון סכום התרומה – כך שיעמוד על סך של 25,000 ₪ (ולא 20,000 ₪).

העתק תכתובת המייל בנושא מצ"ב כנספח 1 לפרוטוקול.

1. **הוועדה מחליטה בזאת לאשר את שינוי יעוד התרומה ועדכון סכום התרומה בהתאם למבוקש בסעיף 3 לעיל, ולתקן בהתאמה את הסכם התרומה בין קרן ראשון לציון לבין גב' רחל ברקוביץ מסר.**

העתק הסכם התרומה המתוקן בין קרן ראשון לציון לבין גב' רחל ברקוביץ מסר מצ"ב כנספח 2 לפרוטוקול.

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

**פרנקו גונן, מנכ"ל יוסי כהן, גזבר מיכל נחום, עו"ד**